Armin van Buuren
**Armin van Buuren** (født 25. desember 1976 i Leiden i Nederland) er en nederlandsk trance-DJ og musikkprodusent. Han ble i 2007, 2008, 2009 og 2010 valgt til verdens beste DJ i britiske *DJ Magazines* årlige kåring. Ingen andre har noen gang vunnet prisen fire år på rad. Han ble også valgt igjen i 2012 etter å ha blitt slått av David Guetta i 2011.

Armin har også sitt eget Radioshow ««A state of trance»» (forkortet «ASOT»), som sendes hver uke fra Armin’s hjemmelagde studio. Radioshowet er ledet av Armin selv, og har 1000 episoder hittil (1012 episoder per 15. april 2021). Armin gjester ofte andre musikere i studio, og musikksjangere som spilles er innenfor elektronisk musikk og i hovedsak trance, big room house og progressive house.

Biografi
--------

Armin vokste opp med musikalske foreldre og ble tidlig inspirert og fascinert av musikk. I tillegg til sin kjærlighet for musikk fattet han senere interesse for teknologi og datamaskiner. Da han var 14 år kjøpte han sin første sampler, tok sin fars synth og begynte å lage musikk.

Da han syklet til skolen hørte han ofte på musikk av Jean Michel Jarre og Ben Liebrand. Han hadde stor respekt for Ben Liebrand og sendte han en demo som ble mottatt med stor entusiasme. Liebrand lærte van Buuren en stor del om mixing og produksjon av musikk det følgende året.

Van Buuren fikk stor interesse i mixing og begynte å jobbe som DJ på en lokal klubb som het Nexus. Da han sluttet på videregående skole i 1995 begynte han å studere juss på universitetet. Han flyttet sitt studioutstyr fra soverommet til et ekte studio. Noen av de første låtene han produserte i sin nye studio var hits som «Touch Me» og «Communication». Han likte ikke å være bundet til en spesiell stil musikk så de neste låtene hadde en variert stil. Han beskriver sin musikk som oppløftende, melodirik og energisk.

Han har i nyere tid fullført utdannelsen og er pr dags dato en fullverdig advokat i Nederland. Den 17. september 2009 giftet han seg med Erika van Thiel etter et forhold på over 10 år.

Musikk
------

### Radio

Han har et ukentlig verdensomspennende radioprogram kalt «A State of Trance». Her presenterer han egne og andres nye låter i en mix på en til to timer. Showet rundet sin 300ende episode i mai 2007 og er fortsatt i gang. Den ukentlige begivenheten er anerkjent i miljøet som en trendsettende smakebit på framtidige hiter og talenter. Programmet har hatt de fleste betydningsfulle DJ-er innen sjangeren som gjester, og flere uttaler at de selv hører på og beundrer programmet. ASOT sendes live i over 32 land, noe som gjør det til et av verdens største radioprogram for musikk.

### Anerkjennelse

I oktober 2002 ble van Buuren stemt til femteplass i *DJ Magazines* Top 100 DJs. Året etter ble han nummer tre og holdt den plassen i tre år på rad. I 2006 gikk han for første gang forbi Tiësto og ble nummer to, bare slått av Paul van Dyk. I 2007, 2008, 2009, 2010 og 2012 ble van Buuren rangert som nummer en på listen.

I 2005, 2006, 2007 ,2008 og 2010 framførte han «Armin Only»-show der han spilte i over 9 timer for over elleve tusen publikummere. Blant flere gjesteartister på både sang og instrument, var hans bror, Eller van Buuren.

### Utgivelser

I tillegg til en rekke singler og kompilasjonsalbum har han utgitt tre artistalbum og to dvd-er.

CD-er:

* 2003 *76*
* 2005 *Shivers*
* 2006 *10 Years*
* 2008 *Imagine*
* 2010 *Mirage*

Dvd-er:

* 2006 Armin Only – The Next Level (DVD)
* 2007 Armin Only – Ahoy (DVD)
* 2010 Armin Only – Mirage (DVD)

Referanser
----------

1. ↑   Gemeinsame Normdatei, besøkt 9. april 2014[Hentet fra Wikidata]
2. ↑   Nederlandse Top 40, oppført som Armin Van Buuren, Nederlandse Top 40 artist ID armin-van-buuren, besøkt 9. oktober 2017[Hentet fra Wikidata]
3. ↑   Discogs, Discogs artist-ID 9070, besøkt 9. oktober 2017[Hentet fra Wikidata]
4. ↑   Internet Movie Database, www.imdb.com, IMDb-nummer nm2226634, gjelder del 2009, besøkt 30. september 2022[Hentet fra Wikidata]
5. ↑  «trance.nu – Armin van Buuren dubbed #1 DJ 2007 by Dj Mag». Arkivert fra originalen 27. oktober 2007. Besøkt 25. oktober 2007.
6. ↑  DJmag.com: Top 100 DJs - Results and History
7. ↑  «Arkivert kopi». Arkivert fra originalen 3. januar 2010. Besøkt 27. desember 2010.

Eksterne lenker
---------------

* (en) Offisielt nettsted Rediger på Wikidata

* (en) Armin van Buuren – kategori av bilder, video eller lyd på Commons Rediger på Wikidata

* (en) Armin van Buuren – galleri av bilder, video eller lyd på Commons Rediger på Wikidata
* (en) Armin van Buuren på Internet Movie Database Rediger på Wikidata

* (en) Armin van Buuren hos The Movie Database Rediger på Wikidata
* (en) Armin van Buuren på Apple Music Rediger på Wikidata

* (en) Armin van Buuren på Discogs Rediger på Wikidata

* (en) Armin van Buuren på MusicBrainz Rediger på Wikidata

* (en) Armin van Buuren på SoundCloud Rediger på Wikidata

* (en) Armin van Buuren på Spotify Rediger på Wikidata

* (en) Armin van Buuren på Songkick Rediger på Wikidata

* (en) Armin van Buuren på Last.fm Rediger på Wikidata

* (en) Armin van Buuren på Genius — sangtekster Rediger på Wikidata

* (en) Armin van Buuren på AllMusic Rediger på Wikidata
* Armin van Buuren på Twitter Rediger på Wikidata

* Armin van Buuren på Twitter Rediger på Wikidata

* Armin van Buuren på Facebook Rediger på Wikidata

* Armin van Buuren på Instagram Rediger på Wikidata

* Armin van Buuren på YouTube Rediger på Wikidata

* Armin van Buuren på Myspace Rediger på Wikidata

* Armin van Buuren på TikTok Rediger på Wikidata

  


|  |  |
| --- | --- |
| Oppslagsverk/autoritetsdata | Prabook **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** BBC Things **·** MusicBrainz **·** Discogs **·** AllMusic
 |